《访徐沖晦》
宋代·郎简

湖上访高士，径深行绿苔。
应闻山犬吠，知是野人来。
岸帻出相接，柴门自为开。
林閒清话久，薄暮榜舟回。

作者简介：（975—1063）宋杭州临安人，一作钱塘人，字叔廉，一字简之，号武林居士。真宗景德二年进士。历官秘书省著作佐郎、利州路提点刑狱、广南东路转运使、右谏议大夫、给事中等，以工部侍郎致仕。好导引服饵，尤擅医术。有《集验方》。